Miehet olivat pakottaneet naisen aseella uhaten kellariin, jossa hänet joukkoraiskattiin useita kertoja vuorokauden aikana.

Rikos tapahtui viime huhtikuussa Malmössä. 25- ja 16-vuotiaat veljekset tuomittiin perjantaina vankeuteen törkeistä raiskauksista. Nuorempi sai kolmen vuoden ja kolmen kuukauden ja vanhempi seitsemän vuoden vankeustuomion. Tekijät karkotetaan kotimaahansa Syyriaan.

Miehet olivat kellarissa pahoinpidelleet naista, uhanneet tappaa tämän ja raiskanneet useita kertoja vuorokauden aikana. Raiskauksiin olisi Aftonbladetin mukaan osallistunut myös muita, toistaiseksi tunnistamattomia miehiä.

Lisäksi miehet olivat yrittäneet kiristää naisen ystävältä noin 2 000 euron lunnaita. Tämä oli kuitenkin ottanut yhteyttä poliisiin.

Malmön käräjäoikeuden arvion mukaan nuorempi mies on vähintään 18-vuotias eikä 16, kuten hän on väittänyt. Ikäarvioinnin teki oikeuslääketieteellinen laitos. Iällä on merkitystä rangaistuksen kannalta sekä vankeusajan että karkotuksen takia. Molemmat miehet karkotetaan nyt Syyriaan.

Nuorempi veli on syyllistynyt myös kahteen muuhun raiskaukseen 23-vuotiaan miehen kanssa.

Lähteet: Sydsvenskan, Aftonbladet, Dagens Nyheter